
Æres de som æres bør!
Sørumsand Idrettsforening ønsker å takke sine trofaste og aktive medlemmer med heder og ære. Dette vises blant annet ved å utrope enkelte medlemmer til æresmedlem. 
Kriteriene er at medlemmet over tid må ha framstilt seg som et godt forbilde, og enten ha vært:
    * aktiv spiller
    * aktiv trener
    * aktiv i styret
    * en ressurs for klubben både på og utenfor banen

Statutter for utnevnelse av æresmedlemmer i Sørumsand Idrettsforening.
1. Sørumsand Idrettsforenings høyeste hedersbevis, Æresmedlemskap, kan tildeles et medlem som:
Har utført usedvanlig fortjenestefullt arbeid for foreningen gjennom mange år, eller i en spesiell sak som har fått stor betydning for foreningen.
Eller:
Gjennom mange år, så vel sportslig som administrativt, har betydd svært mye for miljø, samhold og trivsel i foreningen.
2. Hovedstyret i SIF oppnevner en permanent æresmedlemskomite bestående av formann og inntil to medlemmer. Det er ønskelig at komiteen skal bestå av ett æresmedlem, ett medlem fra klubbens hovedstyre og ett medlem fra klubbens administrasjon.
3. Medlemmer av SIF har anledning til å fremme forslag på kandidater til æresmedlemskap.
Forslag på æresmedlem kan sendes æresmedlemskomiteen fortløpende.

4. Komiteens arbeid skal være konfidensielt. Hvis den mener noen av foreningens medlemmer er verdige til denne utmerkelsen, sender den sin innstilling, som skal være enstemmig og begrunnet til hovedstyret.
5. Hovedstyret kan kun utnevne æresmedlemmer etter innstilling fra æresmedlemkomiteen. Behandlingen av innstillingen skal skje i et så fulltallig styremøte som mulig, være konfidensiell og enstemmig. Utnevnelsen skjer ved første passende anledning i henhold til pkt.7, og æresmedlemmets navn kunngjøres hvert år i årsmeldingen.
6. Æresmedlemskap kan tildeles post mortem.
7. Det overrekkes æresmedlemmet merke, diplom og adgangskort til sportslige arrangementer i klubben, i forbindelse med klubbens årsmøte eller annet egnet arrangement. I tillegg skal diplom med bilde henges opp i klubbens lokaler.
8. Æresmedlemmet betaler ikke årskontingent, og skal ha fri adgang til alle sportsarrangementer i foreningens regi.

